stanford-oval/wikipedia huggingface dataset:
เกมวัดดวง
กิจกรรมที่มีส่วนร่วมกับผู้สนับสนุน > GMM MEDIA New year Festival 2004

เป็นกิจกรรมของทางกลุ่มบริษัท จีเอ็มเอ็ม มีเดีย ในเครือจีเอ็มเอ็ม แกรมมี่ ที่จัดขึ้นเพื่อให้ทุกคนได้ร่วมสนุกกับกิจกรรมกับทางรายการ รวมทั้งรายการอื่นๆ ที่ผลิตโดยจีเอ็มเอ็มทีวี และรายการวิทยุที่ออกอากาศตามสถานีวิทยุที่ผลิตโดยจีเอ็มเอ็ม มีเดีย (เอไทม์ มีเดีย) โดยการส่ง SMS ร่วมสนุกด้วยวิธีการพิมพ์รหัสประจำรายการ แล้วทำตามกติกาที่แต่ละรายการกำหนด จากนั้นส่ง SMS ไปยังเบอร์ที่กำหนดไว้ในแต่ละรายการ (สำหรับรายการเกมวัดดวง ให้พิมพ์ WD แล้วทำตามกติกาที่รายการกำหนด จากนั้นส่งไปที่ 480266 โดยมีของรางวัลเป็นเสื้อยืดรายการเกมวัดดวง ซึ่งจะแจกสัปดาห์ละ 5 รางวัลในกิจกรรม โหวตสุดยอดเกมวัดดวงประจำปี 2547) เพื่อสะสมคะแนนแลกของรางวัล หรือลุ้นรับเงินรางวัลใหญ่ในช่วงปลายเดือน ซึ่งประกอบไปด้วย รางวัลที่ 1 รับเงินรางวัล 500,000 บาท เดือนละ 1 รางวัล รางวัลที่ 2 รับเงินรางวัล 100,000 บาท เดือนละ 5 รางวัล และรางวัลที่ 3 รับเงินรางวัล 20,000 บาท เดือนละ 20 รางวัล
กิจกรรมนี้เริ่มขึ้นเมื่อวันที่ 1 ธันวาคม 2547 ไปจนถึงวันที่ 28 กุมภาพันธ์ 2548 โดยจะจับรางวัลและประกาศผลผู้โชคดี 3 ครั้ง เดือนละ 1 ครั้ง ในรายการ O:IC โดยที่การจับรางวัลแต่ละครั้งจะสุ่มด้วยระบบคอมพิวเตอร์
กิจกรรมที่มีส่วนร่วมกับผู้สนับสนุน > อีซูซุดีแม็คซ์ ซูเปอร์คอมมอนเรลโชว์ วัดดวงทั่วไทย

เป็นกิจกรรมของรถอิซูซุ ที่ได้นำเอารายการมาเป็นส่วนร่วมตามชื่อดังกล่าว โดยจัดที่ศูนย์อิซูซุสาขาหนึ่งในแต่ละจังหวัด, ซึ่งมีการจัดแสดงงานหลายอย่างคือ การประกวาดร้องเพลงประกอบลีลาของเด็ก ๆ จากสถาบันต่าง ๆ, การแข่งขันทำลายสถิติการใช้งานของรถ (วัดจากตัวเลขกิโลเมตรที่ใช้งาน) พร้อมทั้งการเล่นเกมวัดดวง โดยมีน้าเน็คและพิธีกรอีกคนมาทำหน้าที่เป็นพิธีการหาคนที่ดวงดีที่สุดประจำจังหวัด และท้ายงานมีมินิคอนเสิร์ตของเหล่าศิลปินจังหวัดละ 2 คน มาร้องเพลงให้ผู้เข้างาน
หลังจากที่ได้คนดวงดีประจำจังหวัดแล้ว จะได้เล่นเกมวัดดวงที่ห้องส่ง ผู้ที่ดวงดีที่สุดของประเทศ จะได้รับรถอีซูซุดีแมกซ์รุ่นใหม่ของโลก
กิจกรรมนี้จัดขึ้นมา 2 ครั้งแล้ว โดยครั้งที่ 2 จะมีการสะสมเงินรางวัลให้กับคนดวงดีประจำจังหวัด เงินรางวัลสูงสุดถึง 50,000 บาท
กิจกรรมที่มีส่วนร่วมกับผู้สนับสนุน > เกมวัดดวง ร้านแตกแจกล้านกับคอมพิวเตอร์เอสวีโอเอ

ในปี พ.ศ. 2550 บริษัท เอสวีโอเอ (ประเทศไทย) จำกัด (มหาชน) ได้จัดกิจกรรมส่งเสริมการตลาด โดยนำเอาเกมวัดดวงไปจัดงานเป็นชื่องานตามหัวข้อดังกล่าว ซึ่งเป็นงานที่จัดให้กับลูกค้าที่ใช้คอมพิวเตอร์เอสวีโอเอ ซึ่งจะค้นหาคนดวงดีประจำภาค เมื่อมาแข่งขันวัดดวงกัน ภายในงานจะมีแบ่บออกเป็นสองช่วงได้แก่ในช่วงเช้าจะมีการแข่งขันประกอบอุปกรณ์คอมพิวเตอร์ พร้อมกับลงระบบปฏิบัติการ, ในช่วงบ่ายจะมีกิจกรรมเกมวัดดวงโดยมีน้าเน็คเข้ามาเป็นพิธีกรในงาน การค้นหาคนดวงดีประจำภาคนั้น ค้นหาสองคนประจำภาค โดยรอบสุดท้ายจะลุ้นรหัส วัดดวง ผู้ที่เป็นตัวแทนคนดวงดีประจำภาคจะได้รับคอมพิวเตอร์พกพา (หรือ Notebook),  หลังจากที่ได้คนดวงดีประจำภาคเรียบร้อยแล้ว จะมีการแข่งวัดดวงกันที่กรุงเทพมหานคร ผู้ที่ดวงดีที่สุดจะได้รับเงินรางวัล 1,000,000 บาท
ในครั้งที่หนึ่งและครั้งที่สอง จัดในปี พ.ศ. 2550 หลังจากเสร็จสิ้นจากกิจกรรมในช่วงเย็นจะมีมินิคอนเสิร์ตของเหล่าศิลปิน 2 คน มาร้องเพลงให้ผู้เข้างาน เช่นเดียวกับงานวัดดวงทั่วไทย และครั้งที่ 3 ในปี พ.ศ. 2551 ได้นำ เจริญพร อ่อนละม้าย  (โก๊ะตี๋) กับ ศรีพรรณ ชื่นชมบูรณ์ (อ้น) มาเป็นหัวหน้าทีมในการหาตัวแทนสุดยอดคนดวงดีประจำภาคอีกด้วย
กิจกรรมที่มีส่วนร่วมกับผู้สนับสนุน > ซุเปอร์กาแฟ เกมวัดดวงออนทัวร์

ผลิตภันท์ "ซุเปอร์กาแฟ" ได้นำเอาเกมวัดดวงมาจัดภายใต้ชื่อ ซุเปอร์กาแฟ เกมวัดดวงออนทัวร์ ในปี พ.ศ. 2551 โดยเป็นการมอบความสนุก โดยหาคนดวงดีประจำภาค โดยมีพิธีกร 2 คนไปร่วมสนุกคือ คุณท็อป พิพัฒน์ อภิรักษ์ธนากร และ คุณ โอปอล์ ปาณิสรา พิมพ์ปรุ
ภายในงาน จะมีการจัดเกมวัดดวง 4 ครั้ง ครั้งละ 4 รอบ โดยที่กติกาและการแต่ละรอบจะไม่เหมือนกัน ผู้ที่ดวงดีที่สุดในแต่ละครั้ง จะได้รับเงินรางวัล 5,000 บาท พร้อมกับผลิตภันท์ซุเปอร์กาแฟ  และจะมีการจัดงานลักษณะนี้ ในแต่ละจังหวัด เดือนละ 1 ครั้งอย่างต่อเนื่อง ตลอดปี พ.ศ. 2551
แหล่งข้อมูลอื่น

เวทีรายการเกมวัดดวง
น้าเน็คสัมภาษณ์ผู้เข้าแข่งขันก่อนเล่นเกมวัดดวง
ตำนานดาบและคทาแห่งวิสตอเรีย

ซีรีส์มังงะญี่ปุ่น
| --- | --- |
ตำนานดาบและคทาแห่งวิสตอเรีย
杖と剣のウィストリア (Tsue to Tsurugi no Uisutoria)
แนว: ผจญภัย จินตนิมิต
มังงะ
เขียนโดย: ฟูจิโนะ โอโมริ [ja]
วาดภาพโดย: โทชิ อาโอย
สำนักพิมพ์: โคดันชะ
สำนักพิมพ์ภาคภาษาไทย: รักพิมพ์
ในเครือ: โชเน็ง แม็กกาซีน คอมิกซ์
นิตยสาร: นิตยสารเบสซัตสึโชเน็ง
กลุ่มเป้าหมาย: โชเน็ง
ตีพิมพ์ตั้งแต่: 9 ธันวาคม พ.ศ. 2563 – ปัจจุบัน
จำนวนเล่ม:  11  6
อนิเมะโทรทัศน์
กำกับโดย: ทัตสึยะ โยชิฮาระ
เขียนบทโดย: ทัตสึยะ โยชิฮาระ
ดนตรีโดย: ยูกิ ฮายาชิ
สตูดิโอ: แอคตัส บันไดนัมโคพิคเจอร์ส
ถือสิทธิ์โดย: มิวส์ คอมมิวนิเคชัน
เครือข่าย: เจเอ็นเอ็น (ทีบีเอส)
เครือข่ายภาษาไทย: มิวส์ ไทยแลนด์ เน็ตฟลิกซ์ บิลิบิลิ อ้ายฉีอี้
ฉาย:  7 กรกฎาคม พ.ศ. 2567  – ปัจจุบัน
ตอน: 12 (รายชื่อตอน)
ตำนานดาบและคทาแห่งวิสตอเรีย (ญี่ปุ่น: 杖と剣のウィストリア, โรมาจิ: Tsue to Tsurugi no Uisutoria) เป็นซีรีส์มังงะญี่ปุ่นเขียนโดยฟูจิโนะ โอโมริ [ja] และวาดภาพประกอบโดยโทชิ อาโออิ มังงะเรื่องนี้เริ่มตีพิมพ์ใน นิตยสารเบสซัตสึโชเน็ง นิตยสารมังงะโชเน็งของโคดันชะ ในเดือนธันวาคม พ.ศ. 2563 ซีรีส์อนิเมะทางโทรทัศน์เรื่องนี้ที่ดัดแปลงจากมังงะผลิตโดยสตูดิโอแอคตัสและบันไดนัมโคพิคเจอร์ ซีซันที่หนึ่งออกอากาศตั้งแต่เดือนกรกฎาคมถึงกันยายน พ.ศ. 2567 โดยมีการประกาศสร้างซีซันที่สองแล้ว
เนื้อเรื่อง

หลายร้อยปีก่อน ผู้รุกรานจากท้องฟ้าได้ทำลายแผ่นดินและเกือบทำให้โลกถึงกาลอวสาน เพื่อขับไล่ผู้รุกราน มหาเวททั้งห้ารวมพลังกันร่ายบาเรียอันทรงพลังเพื่อป้องกันอาณาจักร ณ หอคอยอันยิ่งใหญ่ "เมอซิเดส เคาลิส" และกลายเป็นที่รู้จักในฐานะ "มาเกีย เวนเด้" รุ่นแรก สถาบันริการ์เดนมุ่งเน้นการฝึกฝนจอมเวท รวมถึงผู้ที่แข็งแกร่งพอจะก้าวขึ้นเป็นมาเกีย เวนเด้ เพื่อสืบทอดภารกิจปกป้องบาเรียที่ค้ำจุนอาณาจักร
วิล เซอร์ฟอท เป็นนักเรียนสถาบันริการ์เดนผู้ให้คำสัตย์ปฏิญาณว่าจะเป็นจอมเวทที่แข็งแกร่งพอจะได้รับเลือกให้เข้าสู่เมอซิเดส เคาลิสและกลับไปพบกับเพื่อนในวัยเด็กของเขา เอลฟาเรีย อัลบิส เซอร์ฟอท จอมเวทที่อายุน้อยที่สุดในประวัติศาสตร์ที่ได้เป็นมาเกีย เวนเด้ ทว่าวิลไม่มีพรสวรรค์ทางเวทมนตร์เลย เขาสามารถเรียนมาถึงจุดนี้ได้ด้วยคะแนนเต็มในข้อสอบภาคทฤษฎีและหน่วยกิตพิเศษจากการล่ามอนสเตอร์ในดันเจี้ยนของสถาบัน แต่มีเพียงไม่กี่คนที่รู้ถึงพลังที่แท้จริงของเขา—แม้จะไร้เวทมนตร์ แต่วิลมีทักษะดาบที่สามารถสังหารมอนสเตอร์ที่แม้แต่จอมเวทผู้แข็งแกร่งยังต้องหวาดหวั่นได้ ในขณะที่วิลยังคงมุ่งมั่นสู่ความฝันของตน เขาได้พบทั้งมิตรและศัตรูระหว่างทาง พร้อมกับเผยพลังที่แท้จริงซึ่งสั่นสะเทือนรากฐานของโลก
สื่อ > มังงะ

เขียนโดยฟูจิโนะ โอโมริ และวาดภาพประกอบโดยโทชิ อาโออิ ตำนานดาบและคทาแห่งวิสตอเรีย เริ่มตีพิมพ์ใน นิตยสารเบสซัตสึโชเน็ง นิตยสารมังงะโชเน็งของโคดันชะ เมื่อวันที่ 9 ธันวาคม พ.ศ. 2563 ซีซั่นแรกของการ์ตูนเรื่องนี้จบลงเมื่อวันที่ 8 พฤษภาคม พ.ศ. 2566 มังงะเรื่องนี้ได้รับการรวมเล่ม (ทังโกบง) จำนวน 10 เล่ม ณ เดือนมิถุนายน พ.ศ. 2567 ได้รับการแปลและตีพิมพ์เป็นภาษาไทยโดยสำนักพิมพ์รักพิมพ์
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  9 เมษายน พ.ศ. 2564 | 978-4-06-522519-6 | — | 978-616-574-361-7 |
| 2 |  6 สิงหาคม พ.ศ. 2564 | 978-4-06-524474-6 | — | 978-616-574-362-4 |
| 3 |  9 ธันวาคม พ.ศ. 2564 | 978-4-06-526275-7 | — | 978-616-574-493-5 |
| 4 |  8 เมษายน พ.ศ. 2565 | 978-4-06-527520-7 | — | 978-616-574-546-8 |
| 5 |  9 กันยายน พ.ศ. 2565 | 978-4-06-529143-6 | — | 978-616-574-705-9 |
| 6 |  6 มกราคม พ.ศ. 2566 | 978-4-06-530335-1 | 16 สิงหาคม พ.ศ. 2567 | 978-616-614-125-2 |
| 7 |  8 มิถุนายน พ.ศ. 2566 | 978-4-06-531874-4 | 25 ธันวาคม พ.ศ. 2567 | — |
| 8 |  6 ตุลาคม พ.ศ. 2566 | 978-4-06-533145-3 | — | — |
| 9 |  8 กุมภาพันธ์ พ.ศ. 2567 | 978-4-06-534548-1 | — | — |
| 10 |  7 มิถุนายน พ.ศ. 2567 | 978-4-06-535800-9 | — | — |
| 11 |  8 พฤศจิกายน พ.ศ. 2567 | 978-4-06-537045-2 | — | — |
สื่อ > อนิเมะ

ซีรีส์อนิเมะโทรทัศน์เรื่องนี้ได้รับการประกาศอย่างเป็นทางการเมื่อวันที่ 8 กุมภาพันธ์ พ.ศ. 2567 ซีรีส์นี้ผลิตโดยสตูดิโอแอคตัสและบันไดนัมโคพิคเจอส์ กำกับและเขียนบทโดยทัตสึยะ โยชิฮาระ โดยมีซายากะ โอโนะ เป็นผู้ออกแบบตัวละคร และยูกิ ฮายาชิ เป็นผู้ประพันธ์ดนตรี ออกอากาศในวันที่ 7 กรกฎาคม พ.ศ. 2567 ทางช่องทีบีเอสและสถานีเครือข่าย เพลงเปิดคือ "Fire and Fear" ร้องโดย Penguin Research ในขณะที่เพลงปิดคือ "Frozen" ร้องโดย True มิวส์ คอมมิวนิเคชันได้ลิขสิทธิ์ซีรีส์นี้ในเอเชียตะวันออกเฉียงใต้
หลังจากการออกอากาศตอนสุดท้าย ก็ได้มีการประกาศสร้างฤดูกาลที่สอง
กระแสตอบรับ

มังงะเรื่องนี้ได้รับการเสนอชื่อเข้าชิงรางวัล Next Manga Awards ครั้งที่ 7 ประเภทสิ่งพิมพ์ ในปี พ.ศ. 2564
แหล่งข้อมูลอื่น

เว็บไซต์มังงะอย่างเป็นทางการที่ Magazine Pocket (ในภาษาญี่ปุ่น)
เว็บไซต์อนิเมะอย่างเป็นทางการ (ในภาษาญี่ปุ่น)
ตำนานดาบและคทาแห่งวิสตอเรีย (มังงะ) ที่เครือข่ายข่าวอนิเมะ
ประเทศอัฟกานิสถานในเอเชียนเกมส์ฤดูหนาว 2025

| ประเทศอัฟกานิสถาน ในเอเชียนเกมส์ฤดูหนาว 2025 2025 |
| --- | --- |
ธงของอัฟกานิสถาน
รหัสประเทศ: AFG
เอ็นโอซี: คณะกรรมการโอลิมปิกสาธารณรัฐอิสลามอัฟกานิสถาน
ณ ฮาร์บิน, จีน 7 กุมภาพันธ์ ค.ศ. 2025 (2025-02-07) – 14 กุมภาพันธ์ ค.ศ. 2025 (2025-02-14)
นักกีฬา: 3 คน  ใน 1 ชนิดกีฬา
ผู้เชิญธงชาติ: นีซารุดดีน อาลี ซาดา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันเอเชียนเกมส์ฤดูหนาว 2025 (ภาพรวม)
auto
ประเทศอัฟกานิสถาน เข้าร่วมการแข่งขันเอเชียนเกมส์ฤดูหนาว 2025 ที่ฮาร์บิน ประเทศจีน ระหว่างวันที่ 7 ถึง 14 กุมภาพันธ์ ค.ศ. 2025 ทีมของอัฟกานิสถานประกอบด้วยนักสโนว์บอร์ดชาย 3 คน นักสโนว์บอร์ด นีซารุดดีน อาลี ซาดา เป็นผู้ถือธงชาติในพิธีเปิด
อัฟกานิสถานกลับมาในเอเชียนเกมส์ฤดูหนาวอีกครั้งหลังจากการเข้าร่วมครั้งล่าสุดในปี ค.ศ. 2011 แม้จะมีการล่มสลายของสาธารณรัฐอิสลามอัฟกานิสถานและการยึดครองโดยตาลีบันในปี ค.ศ. 2021 นักกีฬาอัฟกานิสถานยังคงแข่งขันภายใต้ธงสามสีเก่าของสาธารณรัฐอิสลามอัฟกานิสถาน
นักกีฬา

ตารางต่อไปนี้แสดงรายชื่อนักกีฬาอัฟกานิสถานตามกีฬาและเพศ
| กีฬา | ชาย | หญิง | รวม |
| --- | --- | --- | --- |
| สโนว์บอร์ด | 3 | 0 | 3 |
| รวม | 3 | 0 | 3 |
สโนว์บอร์ด

อัฟกานิสถานส่งนักสโนว์บอร์ดชายสามคนเข้าร่วม ในทีมมี อาหมัด ฮาบิบซี ที่หนีออกจากอัฟกานิสถานในปี ค.ศ. 1995 ตอนอายุสี่ขวบเนื่องจากสงคราม และอาศัยอยู่ที่โตรอนโต, แคนาดา ฮาบิบซีได้รับหนังสือเดินทางอัฟกานิสถานหลังจากเดินทางถึงฮาร์บิน ทั้งสามคนเป็นผู้ลี้ภัยที่หนีออกจากอัฟกานิสถาน.
ชาย
| นักกีฬา | ประเภท | การคัดเลือก> รันที่ 1 | การคัดเลือก> รันที่ 2 | การคัดเลือก> ดีที่สุด | การคัดเลือก> อันดับ | รอบสุดท้าย> รันที่ 1 | รอบสุดท้าย> รันที่ 2 | รอบสุดท้าย> รันที่ 3 | รอบสุดท้าย> ดีที่สุด | รอบสุดท้าย> อันดับ |
| --- | --- | --- | --- | --- | --- | --- | --- | --- | --- | --- |
| นีซารุดดีน อาลี ซาดา | ฮาล์ฟไพพ์ | 7.00 | 7.00 | 7.00 | 10 | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก |
| อาหมัด ฮาบิบซี | ฮาล์ฟไพพ์ | 5.25 | 5.25 | 5.25 | 11 | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก |
| อาหมัด ฮายัต | ฮาล์ฟไพพ์ | 4.25 | 4.25 | 4.25 | 12 | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก | รอบชิงถูกยกเลิก |
| อาหมัด ฮาบิบซี | สโลปสไตล์ | 8.50 | 8.50 | 8.50 | 10 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งลดลงจากการเลือกตั้งครั้งก่อนเมื่อเดือนธันวาคม พ.ศ. 2500 และ การเลือกตั้งเพิ่มเติม พ.ศ. 2501 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คน
ดูเพิ่ม

จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
กำธร สุวรรณปิยะศิริ

| กำธร สุวรรณปิยะศิริ |
| --- | --- |

สารนิเทศภูมิหลัง
เกิด: 16 กันยายน พ.ศ. 2478  กำธร สุวรรณปิยะศิริ อำเภอตะกั่วป่า จังหวัดพังงา
เสียชีวิต: 27 กุมภาพันธ์ พ.ศ. 2553 (74 ปี) โรงพยาบาลราชวิถี กรุงเทพมหานคร
คู่สมรส: นันทวัน เมฆใหญ่
อาชีพ: นักแสดง, นักพากย์
ปีที่แสดง: พ.ศ. 2502 - 2553
ผลงานเด่น: ขุนศึก (2502) ทาง ช่อง 4 บางขุนพรหม  แผลเก่า (2507) ทาง ช่อง 4 บางขุนพรหม พากย์เสียง เปาบุ้นจิ้น ทางช่อง 3
โทรทัศน์ทองคำ: นักแสดงสมทบชายยอดเยี่ยม  พ.ศ. 2530 - บนถนนสายเดียวกัน-สมาชิกใหม่ รางวัลเกียรติยศคนทีวี   พ.ศ. 2547 
ThaiFilmDb
กำธร สุวรรณปิยะศิริ (16 กันยายน พ.ศ. 2478 - 27 กุมภาพันธ์ พ.ศ. 2553) จบการศึกษาจากโรงเรียนเซนต์คาเบรียล และ คณะพาณิชยศาสตร์และการบัญชี มหาวิทยาลัยธรรมศาสตร์ ช่วงที่เป็นนักศึกษา ได้เล่นดนตรี เป็นมือกลองอยู่กับวงดนตรีของมหาวิทยาลัย (TU Band)  เป็นนักแสดงอาวุโส พระเอกละครโทรทัศน์ และนักพากย์ภาพยนตร์ โดยเสียงพากย์ที่เป็นเอกลักษณ์คือเสียงพากย์เปาบุ้นจิ้น ทางช่อง 3
ประวัติ

เป็นนักแสดงละครโทรทัศน์รุ่นแรกของช่อง 4 บางขุนพรหม และต่อมามักได้รับบทคู่พระ-นาง กับ อารีย์ นักดนตรี  มีชื่อเสียงจากเรื่อง ขุนศึก ช่วง พ.ศ. 2502 - 2504
ในระยะหลัง มีผลงานเป็นที่จดจำจากการพากย์ภาพยนตร์โทรทัศน์ ส่วนใหญ่มักเป็นบทพ่อ ปู่ ตาของตัวละครเอก หรือหัวหน้าฝ่ายผู้ร้าย และตัวละครที่มีความตลกมากขึ้น ผลงานเด่นคือ เสียงเปาบุ้นจิ้น ซีรีส์จากไต้หวัน ฉายทางช่อง 3
ได้รับรางวัลเกียรติยศคนทีวี ในพิธีประกาศผลรางวัลโทรทัศน์ทองคำ ครั้งที่ 19 ประจำปี พ.ศ. 2547 ร่วมกับ จรัล เพ็ชรเจริญ และอารีย์ นักดนตรี
สมรสกับ นันทวัน เมฆใหญ่ นางเอกละครช่อง 4 บางขุนพรหม ที่เคยแสดงคู่กัน เมื่อวันที่ 25 เมษายน พ.ศ. 2512 ที่สโมสรองค์การทหารผ่านศึก  และใช้ชีวิตร่วมกันมา มีบุตรชายด้วยกัน 1 คน คือ นายแพทย์ชลธวัช สุวรรณปิยะศิริ
ก่อนถึงแก่กรรม ต้องฟอกเลือดบ่อยครั้ง จนเสียชีวิตด้วยเกิดอาการติดเชื้อในกระแสเลือด ที่โรงพยาบาลราชวิถี เวลาบ่ายของวันที่ 27 กุมภาพันธ์ พ.ศ. 2553 มีพิธีพระราชทานน้ำหลวงอาบศพวันที่ 1 มีนาคม ณ วัดมกุฏกษัตริยารามราชวรวิหาร และสวดพระอภิธรรมศพถึงวันที่ 7 มีนาคม พ.ศ. 2553 ต่อมาสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพระราชทานเพลิงศพ เมื่อวันที่ 20 มีนาคม พ.ศ. 2554 ณ วัดมกุฏกษัตริยารามราชวรวิหาร
ผลงาน > ละครโทรทัศน์

2512: คมพยาบาท (สุข หฤทัย) แสดงเป็น อุทัย ช่อง 4
2512: สอยดาว สาวเดือน ช่อง 4
2514: จอมดาบพเนจร ช่อง 4
2514: บันไดเมฆ (กฤษณา อโศกสิน) ช่อง 4
2515: พันท้ายนรสิงห์ (พล.ต.พระเจ้าวรวงศ์เธอ พระองค์เจ้าภาณุพันธุ์ยุคล) ช่อง 4
2515: ดวงตาสวรรค์ ช่อง 4
2516: น้ำเซาะทราย ช่อง 4
2518: ถนนนี้ชั่ว ช่อง 4
2519: สายใจ ช่อง 4
2519: ไฟพ่าย ช่อง 3
2520: นานา(โรค)จิตตัง ช่อง 3
2521: สาวสืบสาว ช่อง 3
2521: สกาวเดือน ช่อง 9
2522: ร่มฉัตร ช่อง 9
2522: ขุนศึกมหาราช ช่อง 5
2523-25 จ้อนกับแดง (ก. ศยามลานนท์) แสดงเป็น พ่อจ้อนกับแดง ช่อง 5
2523: เรือมนุษย์ ช่อง 5
2524: สาวแก่ ช่อง 9
2524: เงามฤตยู ช่อง 9
2524: รัศมีจันทร์ ช่อง 3
2525: หลิวลู่ลม ช่อง 3
2525: เขี้ยวพิษ ช่อง 3
2525: ปูนปิดทอง ช่อง 9
2526: น้ำตาพูดไม่ได้ ช่อง 5
2526: สกุลกา (บุษยมาส) แสดงเป็น พ่อนางเอก ช่อง 5
2526: นิทรา สายัณห์ (อิงอร – ศักดิ์เกษม หุตาคม) ช่อง 3
2526: น้ำตาลไหม้ (ช่อลัดา) แสดงเป็น น้าเขยพระเอก ช่อง 3
2526: ชั่วฟ้าดินสลาย (เรียมเอง – ครูมาลัย ชูพินิจ) แสดงเป็น พะโป้ ช่อง 3
2526: พ่อปลาไหล ช่อง 3
2526: คลื่นเสน่หา ช่อง 3
2527: เปลวไฟในดวงดาว ช่อง 5
2527: ทัดดาวบุษยา ช่อง 5
2527: อุบัติเหตุ (กนกเรขา) แสดงเป็น พ่อนางเอก ช่อง 7
2527: ทหารเสือพระเจ้าตาก แสดงเป็น พระเจ้าตาก  ช่อง 3
2527: คุณหมอช่วยด้วย ช่อง 3
2527: ความรักสีดำ ช่อง 3
2528: เบญจรงค์ห้าสี (รับเชิญ) ช่อง 3
2528: ทาสอารมณ์ ช่อง 3
2528: ไร้เสน่หา ช่อง 3 แสดงเป็น ดนู
2528: บ้านขนนก (กฤษณา อโศกสิน) ช่อง 3
2528: รักในสายหมอก (โสภาค สุวรรณ) แสดงเป็น ตานางเอก ช่อง 3
2528: บนถนนสายเดียวกัน ช่อง 9
2529: เทวดาตกสวรรค์ ช่อง 9
2529: กุหลาบไร้หนาม (ศรีฟ้า ลดาวัลย์) ช่อง 3
2529: เคหาสน์ภูต ช่อง 3
2529: แก้วราหู ช่อง 3
2529: ทะเลเลือด ช่อง 3
2530: ละครคน ช่อง 3
2530: เลขานินทานาย ช่อง 3
2530: เพลิงบาปจอมทมิฬ ช่อง 3
2531: เจ้าสาวของอานนท์ ช่อง 3
2531: แรงหึง (นันทนา วีระชน) ช่อง 3
2531: นายจ๋าเลขาขอโทษ ช่อง 3
2531: ระบำไฟ ช่อง 3
2531: สามีตีตรา ช่อง 3
2532: กฤตยา ช่อง 3
2532: ทรายล้อมมุก ช่อง 3
2532: วิมานสังกะสี ช่อง 9
2533: โหด เลว อ้วน ช่อง 3
2533: กลิ่นร่ำ ช่อง 3
2533: ใครกำหนด ช่อง 3
2533: แม่ลาวเลือด (รับเชิญ) ช่อง 3
2533: วิมานไฟ (กฤษณา อโศกสิน) ช่อง 3
2533: ฝันสลาย ช่อง 5
2533: สาปสวาท ช่อง 9
2534: ปาก ช่อง 3
2534: แก้วขนเหล็ก (ตรี อภิรุม) ช่อง 3
2535: ในฝัน (โรสลาเรน) แสดงเป็น พระราชา (พ่อนางเอก) ช่อง 3
2535: หนึ่งในทรวง (บุษยมาส) ช่อง 3
2535: เวลาในขวดแก้ว ช่อง 3
2536: ฉุยฉาย ช่อง 3
2536: เงารัก ช่อง 3
2536: บาดาลใจ ช่อง 3
2537: โสมส่องแสง ช่อง 3
2537: ไม่สิ้นไร้ไฟสวาท (รับเชิญ) ช่อง 3
2538: สามใบไม่เถา (อาริตา) ช่อง 3
2540: จินตปาตี ช่อง 3
2540: รอยอดีต ช่อง 7
2541: เดชแม่ยาย ช่อง 9
2541: อีแตน (พระเจ้าวรวงศ์เธอ พระองค์เจ้าอนุสรมงคลการ) ช่อง 3
2541: กัลปังหา (รับเชิญ) ช่อง 3
2542: สลักจิต (บุษยมาส) แสดงเป็น ท่านทูต ช่อง 3
2543: ปลาร้าทรงเครื่อง ช่อง 3
2544: ขอหยุดหัวใจไว้เพียงเธอ ช่อง 3
2544: สามีเงินผ่อน ช่อง 3
2546: กิเลสมาร ช่อง 3
2551: สู่ฝันนิรันดร (รัตนสยาม) แสดงเป็น เจ้าสัวเจิมศักดิ์ ช่อง 3
ผลงาน > พากย์ภาพยนตร์

RED DRAGON - กำเนิดอำมหิต
Hulk - มนุษย์ยักษ์จอมพลัง
Up - อัพ ปู่ซ่าบ้าพลัง ให้เสียง ชาร์ลส มัดด์ส
The Sum Of All Fears วิกฤต นิวเคลียร์ถล่มโลก
Atlantis: The Lost Empire พากย์เป็น Preston Whitmore
The Sum of All Fears พากย์เป็น ประธานาธิบดี โรเบิร์ต โฟว์เลอร์ (เจมส์ ครอมเวล)
Muntz Miracle on 34th Street  พากย์เป็น คริส คริงเกิล (ริชาร์ด แอทเทนโบโรห์)
Monster house พากย์เป็น Horace Nebbercracker
ผลงาน > พากย์ซีรีส์

เปาบุ้นจิ้น (ช่อง 3) พากย์เป็น เปาบุ้นจิ้น (จิน เชาฉฺวิน)
แดจังกึม จอมนางแห่งวังหลวง (ช่อง 3) พากย์เป็น พ่อค้าแชพันซุง
เส้นทางแห่งรัก (ช่อง 3) พากย์เป็น คังฮันกุล
ฝ่ามือยูไล (ช่อง 3)
นางพญากระบี่มาร (ช่อง 3) พากย์เป็น หลวงจีนต้าฟาง
ผลงาน > ผลงานแสดงภาพยนตร์

แว่วเสียงซึง (2514) แสดงเป็น หมอเทวัญ
ขวัญใจลูกทุ่ง (2515) แสดงเป็น ไทร
ตามรักตามล่า (2515)
รักต้องห้าม (2515) แสดงเป็น นพพร
ลูกชู้ (2515)
แม่อายสะอื้น (2515) แสดงเป็น แพทย์ประจำโรงพยาบาล
ทับนางรอ (2516) แสดงเป็น พ่อของเธอ
บ้า (2516)
สาวภูไท (2516) แสดงเป็น พ่อของเธอ
ไม่มีสวรรค์สำหรับคุณ (2516)
ไม่มีคำตอบจากสวรรค์ (2516) แสดงเป็น สำเนาว์
มัจจุราชสีน้ำผึ้ง (2517) แสดงเป็น พ่อเลี้ยงพูนทวี
ไม่รักไม่สน (2517)
วังน้ำค้าง (2517) แสดงเป็น บันลือ
ตะวันรอนที่หนองหาร (2517) แสดงเป็น คล้าว
นักเลงเทวดา (2518) แสดงเป็น กรรณ หนองงูเห่า
สวรรค์ไม่มีวันรู้ (2519)
ท้ามฤตยู (2519) แสดงเป็น นายเทียม
เหมือนหนึ่งในฝัน (2519)
ปล้นอเมริกา (2520) แสดงเป็น เสี่ยบุ้น
แหย่หนวดเสือ (2520) แสดงเป็น นายสุเมธ
พ่อม่ายทีเด็ด (2520)
มหาภัยพันหน้า (2521) แสดงเป็น เสี่ยเบ๊
ใครว่าข้าชั่ว (2521) แสดงเป็น พ่อของเดช
ถล่มวังข่า (2521)
ฆ่าอย่างเดียว (2521) แสดงเป็น จัน
สายัณห์พิศวาส (2521) แสดงเป็น เพิ่ม
เจ้าสาวคืนเดียว (2521)
แสนแสบ (2521)
หัวใจห้องที่ 5 (2521)
สตรีหมายเลข 0 (2521) แสดงเป็น ประลอง
แผ่นดินสีทอง (2521)
นักสู้ภูธร (2521) แสดงเป็น เสี่ยเตียง
กาม (2521) แสดงเป็น กำธร (รับเชิญ)
กัปตันเรือปู (2521) แสดงเป็น เสี่ยแสง
จ่ากำแพงดิน (2521) แสดงเป็น พ่อเลี้ยงอินถา
นักฆ่าตะกรุดโทน (2521)
ลูกโดด (2521) แสดงเป็น พ่อตา
รักริษยา (2522) แสดงเป็น กำธร (พ่อของปัทมา)
รอยลิขิต (2522)
แม่ค้าขายผัก (2522) แสดงเป็น ยิ่ง
ชีวิตนี้เพื่อเธอ (2522)
แสกหน้าชีวิต (2522)
สลักจิต (2522) แสดงเป็น ไกร
พลิกล็อก (2522) แสดงเป็น พ่อของพายุ
เพลิงตะวันอันตราย (2522)
หยาดพิรุณ (2523) แสดงเป็น สมพล
นักฆ่ามหาประลัย (2523)
สุดรักสุดอาลัย (2523) แสดงเป็น ผู้จัดการเวทีมวย
อาอี๊ (2523) แสดงเป็น คาเซ็ง
บัวสีน้ำเงิน (2523) แสดงเป็น หมอวิวัฒน์
รักเธอสุดหัวใจ (2523) แสดงเป็น พ่อของนรินทร์
แถมแหลกแจกสะบัด (2523)
ดาวพระศุกร์ (2524) แสดงเป็น พ.ต. อาทร
นักบุญทรงกลด (2525) แสดงเป็น มร. ดาว่า
พ่อดอกรัก (2525) แสดงเป็น ฤทธิไกร
นางสิงห์แก้มแดง (2526) แสดงเป็น พูนลาภ
ครั้งหนึ่งเราเคยรักกัน (2526)
พญายมพนมรุ้ง (2526) แสดงเป็น พ่อของสารวัตร
10 คงกระพัน (2527)
คนขวางโลก (2527)
สาวลมกรด (2528)
ไปรษณีย์สื่อรัก (2529) แสดงเป็น พ่อของธวัช
ด้วยรักและผูกพัน (2529) แสดงเป็น ลุงพฤกษ์
ลูกทุ่งฮอลิเดย์ (2529) แสดงเป็น ลุงของเส็ง
กว่าจะรู้เดียงสา (2530)  แสดงเป็น พ่อของทิพย์
ผู้ชายป้ายเหลือง (2530) (รับเชิญ)
คู่สร้างคู่สม (2530)
เท่ แต่ห้าแต้ม (2531) แสดงเป็น พ่อของเธอ
คนกลางเมือง (2531)
ทหารเกณฑ์กิ๊บก๊าบ (2533) แสดงเป็น พ่อของแข้งทอง
เวลาในขวดแก้ว (2534) แสดงเป็น วิฑูรย์ (พ่อจ๋อม)
สมปรารถนา (2537) แสดงเป็น พ่อของสันติ
ผลงาน > กำกับภาพยนตร์

ลูกทาส (2522) ร่วมกับ รพีพร
ผลงาน > ละครเวที

พันท้ายนรสิงห์ (2508) แสดงเป็น สิน / พันท้ายนรสิงห์ คู่กับ นงลักษณ์ โรจนพรรณ
บทละครเรื่อง เปาบุ้นจิ้น ตอนกำเนิดเปาบุ้นจิ้น (2538) แสดงเป็น เปาบุ้นจิ้น
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
แหล่งข้อมูลอื่น

ชีวประวัติ กำธร สุวรรณปิยะศิริ ที่ ฐานข้อมูลภาพยนตร์ไทย
| ด ค กรางวัลโทรทัศน์ทองคำ สาขานักแสดงสมทบชายดีเด่น |
| --- | --- |
2529–2540:  ดิลก ทองวัฒนา (2529)  กำธร สุวรรณปิยะศิริ (2530)  ส. อาสนจินดา (2531)  สอาด เปี่ยมพงษ์สานต์ (2532)  รอน บรรจงสร้าง (2533)  ปัญญา นิรันดร์กุล (2534)  บำเรอ ผ่องอินทรีย์ (2535)  บดินทร์ ดุ๊ก (2536)  พงษ์พัฒน์ วชิรบรรจง (2537)  สันติสุข พรหมศิริ (2538)  คาเมล ซาลวาลา (2539)  ฉัตรชัย เปล่งพานิช (2540) 
2541–2551:  วรวุฒิ นิยมทรัพย์ (2541)  จักรกฤษณ์ คชรัตน์ (2542)  พนมกร ตังทัตสวัสดิ์ (2543)  โอลิเวอร์ พูพาร์ท (2544)  ยุทธพิชัย ชาญเลขา (2545)  ดิลก ทองวัฒนา (2546)  สุประวัติ ปัทมสูต (2547)  รอน บรรจงสร้าง (2548)  หลุยส์ สก๊อต (2549)  พิเชษฐ์ไชย ผลดี (2550) 
2552–2562:  ดิลก ทองวัฒนา (2551)  พงษ์พัฒน์ วชิรบรรจง (2552)  อรรคพันธ์ นะมาตร์ (2553)  หลุยส์ สก๊อต (2554)  รวิชญ์ เทิดวงส์ (2555)  อเล็กซานเดอร์ เรนเดลล์ (2556)  วรวุฒิ นิยมทรัพย์ (2557)  พศุตม์ บานแย้ม (2558)  วินัย ไกรบุตร (2559)  หลุยส์ สก๊อต (2560)  หลุยส์ สก๊อต (2561)  รอง เค้ามูลคดี (2562) 
2563–2573:  พศุตม์ บานแย้ม (2563)  ชาคริต แย้มนาม (2564)  ชัยพล จูเลียน พูพาร์ต (2565)  ณัฏฐ์ เทพหัสดิน ณ อยุธยา (2566)
เมืองดักจึง

| เมืองดักเจิง ເມືອງດັກຈຶງ |
| --- | --- |
เมือง (อำเภอ)

ประเทศ:  ลาว
แขวง: เซกอง
เขตเวลา: UTC+7 (เวลามาตรฐานลาว)
เมืองดักเจิง (ลาว: ເມືອງດັກຈຶງ) เป็นเมือง (อำเภอ) ในแขวงเซกอง ในทิศตะวันออกเฉียงใต้ของประเทศลาว
เมืองกะลึม

| เมืองกะลึม ເມືອງກະລຶມ |
| --- | --- |
เมือง (อำเภอ)

ประเทศ:  ลาว
แขวง: เซกอง
เขตเวลา: UTC+7 (เวลามาตรฐานลาว)
เมืองกะลึม (ลาว: ເມືອງກະລຶມ) เป็นเมือง (อำเภอ) ในแขวงเซกอง ในทิศตะวันออกเฉียงใต้ของประเทศลาว
สแลช (นักดนตรี)

| Slash |
| --- | --- |
สแลช ในปี 2017
ข้อมูลพื้นฐาน
ชื่อเกิด: ซอล ฮัดสัน
เกิด:  (1965-07-23) 23 กรกฎาคม ค.ศ. 1965 (59 ปี)  แฮมสติด, ลอนดอน, อังกฤษ
ที่เกิด: ลอสแอนเจลิส , แคลิฟอเนีย, สหรัฐอเมริกา
แนวเพลง: ฮาร์ดร็อก, เฮฟวีเมทัล, บลูส์ร็อก
อาชีพ: นักดนตรี, นักแต่งเพลง
เครื่องดนตรี: electric guitar, acoustic guitar, vocals, slide guitar, dobro, talkbox, banjo, bass guitar
ช่วงปี: 1981-ปัจจุบัน
ค่ายเพลง: Eagle Rock Entertainment, EMI, Geffen, Koch, RCA, Roadrunner, Sony, Universal, UZI Suicide

เว็บไซต์: slashonline.com
ซอล ฮัดสัน (อังกฤษ: Saul Hudson) เกิด วันที่ 23 กรกฎาคม 1965 รู้จักดีในชื่อ สมมุติ สแลช (Slash) เป็นนักกีตาร์ และ นักแต่งเพลงชาว อังกฤษ-อเมริกัน เขาเริ่มมีชื่อเสียงจากการที่เป็นนักเล่นกีตาร์นำของวงดนตรี ฮาร์ดร็อกอเมริกัน กันส์แอนด์โรสเซสมีผลงานตั้งแต่ปี 1980-1990 . จนได้จัดอันดับนักกีตาร์ที่ดีที่สุดในโลกตลอดกาล ของนิตยสาร โรลลิงสโตนให้อยู่ในอันดับ 65 จากทั้งหมด 100 คน จาก นิตยสาร ไทม์ให้เขาติดอัน 1 ใน 10 นักกีตาร์ไฟฟ้าที่ดีที่สุดของปี 2009 . จากนิตยสาร กีตาร์เวิร์ดให้เขาอยู่อันดับ 6 จากทั้งหมด 100 คน จากการโซโล่กีตาร์ ในเพลง November Rain และจากนิตยสาร โททัล กีตาร์ให้เขา อยู่อันดับ 1 จากเพลง Sweet Child o' Mine หัวข้อ "100 นักกีตาร์ที่ยิ่งใหญ่ที่สุดในปี 2004"
ชีวิตส่วนตัว

ชีวิตส่วนตัวแต่งงาน กับ นางแบบ Renée Suran ในวันที่ 10 ตุลาคม 1992 ที่  Marina del Rey, แคลิฟอเนีย  พวกเขาหย่ากันในช่วงปี 1997 หลังจากห้าปีของการแต่งงาน ต่อมา Slash แต่งงาน Perla Ferrar ในปี 2001 ในฮาวาย พวกเขามีลูกชายสองคน ในปี 2010 ฟ้องหย่าจาก Ferrar แต่ทั้งคู่คืนดีกันในสองเดือนต่อมา
ผลงาน

กับ Guns N' Roses
Appetite for Destruction (1987)
G N' R Lies (1988)
Use Your Illusion I (1991)
Use Your Illusion II (1991)
"The Spaghetti Incident?" (1993) - Covers album
กับ Slash's Snakepit
It's Five O'Clock Somewhere (1995)
Ain't Life Grand (2000)
กับ Velvet Revolver
Contraband (2004)
Libertad (2007)
งานเดี่ยว/ Slash feat. Myles Kennedy & The Conspirators
Slash (2010)
Apocalyptic Love (2012)
World on Fire (2014)
Living the Dream (2018)
4 (2022)
ชูศักดิ์ สุธีรธรรม

| ชูศักดิ์ สุธีรธรรม |
| --- | --- |
เกิด: 15 มีนาคม พ.ศ. 2487 (81 ปี) ชูศักดิ์ สุธีรธรรม
คู่สมรส: สุมาลี สุธีรธรรม
อาชีพ: นักแสดง, ผู้ผลิตรายการทีวี, ผู้กำกับการแสดง
ปีที่แสดง: พ.ศ. 2511 -ปัจจุบัน
ชูศักดิ์ สุธีรธรรม (ชื่อเล่น ชูเคอะ หรือ ชู) (เกิด 15 มีนาคม พ.ศ. 2487) เป็นนักแสดงชาวไทย นักพากษ์ ผู้จัดและผู้กำกับละคร ที่มีฉายาว่า "ผู้กำกับอารมณ์ดี"  เริ่มเล่นภาพยนตร์ทางโทรทัศน์ 16 กม. ทางช่อง 5 ในสังกัดรัชฟิล์มทีวี  พร้อมกับการเป็นนักพากษ์เสียง และมีผลงานการแสดงละครมาอย่างต่อเนื่อง ปัจจุบันยังคงเล่นละครพร้อมกับเป็นผู้กำกับการแสดงและผู้จัดละครทางช่อง 3
ชีวิตส่วนตัวสมรสกับ สุมาลี สุธีรธรรม (นามสกุลเดิม ชาญภูมิดล) นักแสดงและนักพากษ์เช่นกัน